
DR 31.10.2019 123 

 
Tuan Yang di-Pertua, beberapa Ahli Yang Berhormat membangkitkan isu 

berkenaan penyelenggaraan Jalan Persekutuan iaitu Yang Berhormat Jeli dan Yang 
Berhormat Padang Serai... 

Dato’ Sri Mustapa bin Mohamed [Jeli]: Yang Berhormat.  

Tuan Yang di-Pertua: Yang Berhormat Jeli minta laluan.  

Dato’ Sri Mustapa bin Mohamed [Jeli]: Yang Berhormat Menteri, terima kasih 
mengenai Lebuhraya Timur-Barat tadi, Yang Berhormat sebut LOS tidak menunjukkan 
bahawa terdapat kesesakan lalu lintas yang ketara secara keseluruhannya lebuh raya 
tersebut. Ini agak berbeza daripada pemerhatian umum. Yang Berhormat sebut tadi 
adalah kajian.  

Akan tetapi saya yang menggunakan lebuh raya ini setiap minggu mendapati 
berlaku peningkatan yang ketara, volume of traffic. Satu lagi ialah kalau kita rancang hari 
ini dan pun hari ini mungkin tiga, empat tahun lagi baru diluluskan ataupun siap. Jadi 
pada pandangan saya, elok dibuat perancangan awal maknanya rancang hari ini, empat, 
lima tahun siap, masa itu sudah pasti LOS akan menjadi lebih meruncing. Jadi saya 
cadangkan supaya kerajaan mengambil tindakan awal buat jalan kerana lebuh raya ini 
dah lebih 30 tahun.  

Satu lagi ialah saya sebut tentang keadaan lebuh raya. Kalau dulu apabila 
musim ada peruntukan diturap sepenuhnya beberapa kilometer. Sekarang ini 
penyelenggaraannya cuma menampung jalan-jalan yang berlubang dan ini adalah tidak 
baik untuk lebuh raya.  

Ketiga, adalah perlu dilihat kemungkinan untuk melebarkan beberapa kawasan 
tertentu. Kalau kerajaan kekurangan peruntukan untuk menurap seluruh lebuh raya, 
mungkin kawasan-kawasan tertentu yang ramai penduduk dan sesak lalu lintas, satu, 
dua kilometer ataupun 10-20 bergantung pada keadaan kedudukan kewangan. Saya 
ingin menyarankan minta pandangan Yang Berhormat adakah wajar dilebarkan 
beberapa kawasan tertentu di mana LOSnya telah meningkat dengan ketara. Terima 
kasih, Yang Berhormat Menteri.  

Tuan Baru Bian: Terima kasih Tuan Yang di-Pertua, Yang Berhormat Jeli. Kita 
akan mengambil berat dan akan memberi perhatian kepada cadangan-cadangan yang 
telah dikemukakan dan dengan LOS yang ini mungkin kita akan mohon satu lagi kajian 
bagi tempat itu sekiranya itu diperlukan. Terima kasih.  

Seterusnya Tuan Yang di-Pertua, mengenai penyelenggaraan Jalan 
Persekutuan yang dibangkitkan juga dari Ahli Yang Berhormat Jeli dan Padang Serai. 
Kementerian mengambil maklum terhadap isu-isu penyelenggaraan Jalan Persekutuan 
yang dibangkitkan oleh Ahli-ahli Yang Berhormat. Untuk makluman Ahli-ahli Yang 
Berhormat, Kementerian Kerja Raya sentiasa berusaha dari semasa ke semasa untuk 
memastikan Jalan Persekutuan di negara ini berada dalam keadaan selamat dan selesa.  

Syarikat konsesi yang dilantik melalui perjanjian penswastaan di bawah skop 
kerja penyelenggaraan rutin perlu melakukan rondaan pemeriksaan rutin Jalan 
Persekutuan dengan kekerapan dua kali seminggu. Ini adalah untuk memastikan jika 
terdapat sebarang kerosakan jalan seperti jalan berlubang, kerja tampalan lubang 
hendaklah dilaksanakan dalam tempoh 24 jam selaras dengan dasar KKR yang 
melancarkan Dasar Sifar Lubang- Zero Pothole, di Jalan Persekutuan seluruh negara 
mulai bulan Februari 2016.  

Dasar ini menetapkan supaya lubang jalan perlu ditampal atau diambil tindakan 
oleh syarikat konsesi dalam tempoh kurang daripada 24 jam. Penalti akan dikenakan 
terhadap syarikat konsesi sekiranya tindakan yang diambil melebihi dari tempoh tindakan 
yang ditetapkan. Kerja penampalan lubang ini adalah merupakan langkah awal 
pencegahan atau preventive bagi tujuan keselamatan pengguna jalan raya sebelum 
kerja-kerja turapan kekal dilaksanakan.  

Tuan Yang di-Pertua, untuk makluman Ahli-ahli Yang Berhormat jangka hayat 
turapan jalan adalah antara lima hingga tujuh tahun. Faktor kenderaan berat yang 
melebihi had muatan dibenarkan juga akan mempengaruhi dan mengurangkan tempoh 
jangka hayat sesebuah jalan tersebut. Apabila sesebuah jalan telah mencapai tempoh 
jangka hayat tersebut, jalan tersebut perlu di selenggara di bawah program 
penyelenggaraan berkala pavement iaitu jalan tersebut perlu diturap semula.  

Kementerian Kerja Raya menyediakan program penyelenggaraan berkala 
pavement berdasarkan notis kerosakan- notice of defects, yang disediakan oleh syarikat 
konsesi penyelenggaraan Jalan Persekutuan. Melalui NOD ini, Kementerian Kerja Raya 
akan menyenaraikan program penyelenggaraan berkala pavement mengikut senarai 



Tuan Yang di-Pertua, beberapa Ahli Yang Berhormat membangkitkan isu. berkenaan penyelenggaraan Jalan Persekutuan iaitu Yang Berhormat Jeli dan Yang Berhormat Padang Serai... Dato' Sri Mustapa bin Mohamed [Jeli]: Yang Berhormat. Tuan Yang di-Pertua: Yang Berhormat Jeli minta laluan. Dato' Sri Mustapa bin Mohamed [Jeli]: Yang Berhormat Menteri, terima kasih mengenai Lebuhraya Timur-Barat tadi, Yang Berhormat sebut LOS tidak menunjukkan bahawa terdapat kesesakan lalu lintas yang ketara secara keseluruhannya lebuh raya tersebut. Ini agak berbeza daripada pemerhatian umum. Yang Berhormat sebut tadi adalah kajian. Akan tetapi saya yang menggunakan lebuh raya ini setiap minggu mendapati berlaku peningkatan yang ketara, volume of traffic. Satu lagi ialah kalau kita rancang hari ini dan pun hari ini mungkin tiga, empat tahun lagi baru diluluskan ataupun siap. Jadi pada pandangan saya, elok dibuat perancangan awal maknanya rancang hari ini, empat, lima tahun siap, masa itu sudah pasti LOS akan menjadi lebih meruncing. Jadi saya cadangkan supaya kerajaan mengambil tindakan awal buat jalan kerana lebuh raya ini dah lebih 30 tahun. Satu lagi ialah saya sebut tentang keadaan lebuh raya. Kalau dulu apabila musim ada peruntukan diturap sepenuhnya beberapa kilometer. Sekarang ini penyelenggaraannya cuma menampung jalan-jalan yang berlubang dan ini adalah tidak baik untuk lebuh raya. Ketiga, adalah perlu dilihat kemungkinan untuk melebarkan beberapa kawasan tertentu. Kalau kerajaan kekurangan peruntukan untuk menurap seluruh lebuh raya, mungkin kawasan-kawasan tertentu yang ramai penduduk dan sesak lalu lintas, satu, dua kilometer ataupun 10-20 bergantung pada keadaan kedudukan kewangan. Saya ingin menyarankan minta pandangan Yang Berhormat adakah wajar dilebarkan beberapa kawasan tertentu di mana LOSnya telah meningkat dengan ketara. Terima kasih, Yang Berhormat Menteri. Tuan Baru Bian: Terima kasih Tuan Yang di-Pertua, Yang Berhormat Jeli. Kita akan mengambil berat dan akan memberi perhatian kepada cadangan-cadangan yang telah dikemukakan dan dengan LOS yang ini mungkin kita akan mohon satu lagi kajian bagi tempat itu sekiranya itu diperlukan. Terima kasih. Seterusnya Tuan Yang di-Pertua, mengenai penyelenggaraan Jalan Persekutuan yang dibangkitkan juga dari Ahli Yang Berhormat Jeli dan Padang Serai. Kementerian mengambil maklum terhadap isu-isu penyelenggaraan Jalan Persekutuan yang dibangkitkan oleh Ahli-ahli Yang Berhormat. Untuk makluman Ahli-ahli Yang Berhormat, Kementerian Kerja Raya sentiasa berusaha dari semasa ke semasa untuk memastikan Jalan Persekutuan di negara ini berada dalam keadaan selamat dan selesa. Syarikat konsesi yang dilantik melalui perjanjian penswastaan di bawah skop kerja penyelenggaraan rutin perlu melakukan rondaan pemeriksaan rutin Jalan Persekutuan dengan kekerapan dua kali seminggu. Ini adalah untuk memastikan jika terdapat sebarang kerosakan jalan seperti jalan berlubang, kerja tampalan lubang hendaklah dilaksanakan dalam tempoh 24 jam selaras dengan dasar KKR yang melancarkan Dasar Sifar Lubang- Zero Pothole, di Jalan Persekutuan seluruh negara mulai bulan Februari 2016. Dasar ini menetapkan supaya lubang jalan perlu ditampal atau diambil tindakan oleh syarikat konsesi dalam tempoh kurang daripada 24 jam. Penalti akan dikenakan terhadap syarikat konsesi sekiranya tindakan yang diambil melebihi dari tempoh tindakan yang ditetapkan. Kerja penampalan lubang ini adalah merupakan langkah awal pencegahan atau preventive bagi tujuan keselamatan pengguna jalan raya sebelum kerja-kerja turapan kekal dilaksanakan. Tuan Yang di-Pertua, untuk makluman Ahli-ahli Yang Berhormat jangka hayat turapan jalan adalah antara lima hingga tujuh tahun. Faktor kenderaan berat yang melebihi had muatan dibenarkan juga akan mempengaruhi dan mengurangkan tempoh jangka hayat sesebuah jalan tersebut. Apabila sesebuah jalan telah mencapai tempoh jangka hayat tersebut, jalan tersebut perlu di selenggara di bawah program penyelenggaraan berkala pavement iaitu jalan tersebut perlu diturap semula. Kementerian Kerja Raya menyediakan program penyelenggaraan berkala pavement berdasarkan notis kerosakan- notice of defects, yang disediakan oleh syarikat konsesi penyelenggaraan Jalan Persekutuan. Melalui NOD ini, Kementerian Kerja Raya akan menyenaraikan program penyelenggaraan berkala pavement mengikut senarai.